Καλησπέρα σας!  

Θα ήθελα να ρωτήσω ποια είναι η διαφορά ενός αγορασμένου CMS, από ένα nulled.  

Και εάν έχουν διαφορά ποιες είναι οι επιπτώσεις?
Διάφορα cms επί πληρωμή, με nulled?

 Καλησπέρα,  

  

Το nulled είναι η παράνομη διανομή ενός αγορασμένου cms.  

Όπως πχ είναι ένα "σπασμένο" παιχνίδι, κάτι αντίστοιχο είναι και αυτό.  

Δηλαδή κάποιος αγοράζει το συγκεκριμένο cms (ή γενικά ένα script), του αφαιρεί οποιαδήποτε επικοινωνία έχει αυτό με τον server της εταιρίας/του ατόμου που το πουλάει ή/και το μετατρέπει ώστε να μην ζητάει άδεια χρήσης (ή γενικά το κάνει να λειτουργεί με οτιδήποτε εισάγεις ως άδεια χρήσης), και το διανέμει μετέπειτα δωρεάν (συνήθως) ή επί πληρωμή (σε χαμηλότερη τιμή από αυτήν που το πουλάει ο δημιουργός).  

  

Επιπτώσεις, νομικές (εάν σε κυνηγήσει π.χ. η εταιρία που ανέπτυξε το συγκεκριμένο προϊόν, καθώς είναι παράνομο να το χρησιμοποιείς υπό αυτές τις συνθήκες) αλλά και πιθανόν τεχνικές. Τι εννοώ; Μπορεί αυτός που το έκανε nulled το script, να έχει τροποποιήσει τον κώδικα του και να αποκτήσει πρόσβαση στο server (σου) μέσω ενός shell script, ή στο διαχειριστικό του script, ή να στέλνει δεδομένα από το site σου, σε δικό του server, κλπ. Αυτό είναι αρκετά σημαντικό θέμα γιατί σίγουρα δεν θα ήθελες να χρησιμοποιείς κακόβουλο λογισμικό (ομοίως και οι επισκέπτες σου).  

  

Οπότε, η απόψη μου; Μείνε μακριά από αυτά!
 
 